als_Latn dik_Latn sag_Latn
Sevilla e Unai Emery do të luajë edhe tre ndeshje deri në fund të sezonit të rregullt. Dy finale, por fillimisht një përballje për javën e fundit të kampionatit për ekipin andaluzian që ka mundësinë për ta mbyllur në mënyrën më të mirë këtë sezon. Skuadra kampione në fuqi e Europa League, do të sfidojë këtë sezon në finalen e Baselit, Liverpoolin, ndërsa në finalen e Kupës së Mbretit gjen Barcelonën e Luis Enriques. Mbrojtësi Koke thekson se skuadra është e uritur për trofe edhe pse kjo do të jetë finalja e tretë rresht në Europa League. “Është e pamundur ta jetojmë si finalen e parë, por të gjithë duhet të luajmë sikur të jetë finalja e fundit në karrierën tonë”, thekson Koke. Ai shton se fakti që do të luajnë dy finale brenda 4 ditëve e vështirëson disi situatën pasi skuadra duhet të gëzojë një formë shumë të mirë fizike. Ndërkohë, mesfushori Vitolo e pranon se djemtë e ekipit nuk janë ende të vetëdijshëm për rekordin e arritur me tre finale rresht në Europa League. Kevin Gameiro po rezulton lojtari kyç iu Sevillas këtë sezon. Me dy gola në gjysmëfinalen e kthimit kundër Shakhtar Donets ai konfirmoi dominimin e andaluzianëve, por objektivi i tij është mbyllja me sukses e këtij sezoni në të dyja sfidat.
“Objektivi jonë është që t’i fitojmë të dy trofetë. Ne do të zbresim në fushë për të dalë fitimtarë. Unë personalisht nuk kam asnjë preferencë për njërin prej trofeve”.
Sfida kundër Liverpoolit do të luhet në datën 18 Maj në Basel, por në datën 14 do të udhëtojë drejt Bilbaos për ndeshjen e fundit të sezonit në La Liga. Sezoni do të mbyllet në datën 22 Maj me finalen e Kupës së Mbretit në “Vincente Calderon” kundër Barcelonës.
als_Latn als_Latn als_Latn